Hotărârea Tribunalului din 27 aprilie 2022 – QA/Comisia
(Cauza T-68/21)1
[„Răspundere extracontractuală – Acord de grant încheiat în cadrul celui de al șaptelea program-cadru pentru activități de cercetare, de dezvoltare tehnologică și demonstrative (2007-2013) – Raport de audit – Limbaj – Încălcare suficient de gravă a unei norme de drept care conferă drepturi particularilor – Proporționalitate – Principiul bunei administrări”]
Limba de procedură: franceza
Părțile
Reclamantă: QA (reprezentant: C. Roth, avocat)
Pârâtă: Comisia Europeană (reprezentanți: C. Perrin și E. Stamate, agenți)
Obiectul
Prin acțiunea sa întemeiată pe articolul 268 TFUE, reclamanta solicită repararea prejudiciilor material și moral pe care le-ar fi suferit din cauza anumitor afirmații care figurează în raportul de audit final din 8 ianuarie 2014 adoptat de Comisia Europeană ca urmare a auditului financiar realizat în legătură cu participarea lui A la proiectul B, care a fost finanțat în cadrul celui de al șaptelea program-cadru pentru activități de cercetare, de dezvoltare tehnologică și demonstrative (2007-2013)
Dispozitivul
Respinge acțiunea.
O obligă pe QA la plata cheltuielilor de judecată.
____________
1     JO C 138, 19.4.2021.